Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 596

14. Impulzustechnikai alapáramkörök VIZSGASZINTEK TÉMÁK Középszint Emelt szint 14.1 Az impulzus fogalma és fajtái, az impulzusformák jellemzői Értelmezze az impulzus fogalmát és fajtáit. Értelmezze az impulzusok jellemzőit, az amplitúdót, a periódusidőt, az impulzus időt, a felfutási- és visszafutási időt, a felfutási és visszafutási meredekséget, a felfutási és visszafutási sebességet, a tetőesést, a túllövést és a kitöltési tényezőt. Rajzolja fel a legfontosabb impulzus fajtákat. Értelmezze a négyszögjelekhez is alkalmazható Fourier-elvet. 14.2 Passzív jelformálás: differenciáló, integráló és vágó áramkörök Mutassa be a passzív jelformáló áramköröket. Magyarázza el a differenciáló-, az integráló- és a vágóáramkör működését. Ismertesse a passzív jelformálók gyakorlati alkalmazási területeit. Értelmezze diagramok alapján a differenciálást és az integrálást meghatározó időviszonyokat. Mutassa be a szórt kapacitások és a diódák kapcsolási idejének hatásait a vágóáramkör működésére. 14.3 Impulzusok előállítási módjai: a félvezetőelemek kapcsoló üzemmódja, multivibrátorok, aktív jelformálók, Schmitttrigger áramkör, fűrészjelek előállítása Értelmezze a félvezető elemek és a műveleti erősítő kapcsoló üzemmódját, a stabil- és a kvázistabil állapotot. Magyarázza el a tranzisztoros vagy műveleti erősítővel felépített bistabil, monostabil és astabil multivibrátor működését és értelmezze jellemzőiket. Ismertesse a Schmitt-trigger és a fűrészjel előállító áramkörök működését és értelmezze jellemzőiket. Ismertesse az időzitő áramkör működését. Mutassa be az impulzus-előállító áramkörök gyakorlati szerepét. Méretezzen egy műveleti erősítővel felépített astabil multivibrátort.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes